Nam quantum definitionis nostre iudicium penetrat, non
inferior iudicandus est aegyptiaco illo, de quo
quidam scriptor eximius Cassianus, in eisdem li-
bellis quos de hominum uitiis naturisque eorum atque
remediis disseruit, Pinufium quendam refert pres-
biterum et abbatem. Qui cum in illis locis omnium
precipuus haberetur, et ob hoc humilitatis uirtu-
tem minime posset excolere, clam subiectionis
desiderio fugiens de monasterio quod ipse funda-
uerat, ac saeculari ueste assumpta, Tabenensio-
tharum monasterium fertur petisse, quod sciebat
cunctis esse districtius. Multis precibus ac lacri-
mis petens, tandemque ut susciperetur optinuit.
Cumque a suis per diuersa discipulis quaereretur, a quo-
dam simili modo eum uisum refert, qui de aegyp-
ti partibus uenerat. Qui et hic pro humilitate
officii quod gerebat, atque habitus sui uilitate,
agnosci uix potuit, et ipsum operis laborem quod
gerebat, commemorat. Nam sarculo inquit
incuruus deorsum laxabat oleribus terram, ac ster-

